Bentayga Hybrid – Παγκόσμιος εναρμονισμένος κύκλος δοκιμής για ελαφρά οχήματα (WLTP) - Κατανάλωση καυσίμου σε λ/100χλμ: Χαμηλή μέση ταχύτητα 14.9; Μέτρια 9.8; Υψηλή 9.1; Εξαιρετικά υψηλή 10.9; Συνδυαστικός κύκλος 10.6; Συνδυασμένος κύκλος, με στάθμιση 3.5; Συνδυασμένος κύκλος, CO₂ με στάθμιση 79 γρ./χλμ; Αυτονομία σε συνδυασμένο κύκλο 747 χλμ
ΕΡΓΑΛΕΙΟ ΔΙΑΜΟΡΦΩΣΗΣ Περισσότερες πληροφορίες
Η Bentayga Hybrid αποτελεί το πρώτο βήμα της Bentley στο ταξίδι προς ένα ηλεκτρικό μέλλον. Αυτό το πρωτοποριακό SUV συνδυάζει εκλεπτυσμένη κατασκευαστική αρτιότητα και υπερσύγχρονη τεχνολογία, εξασφαλίζοντας εντυπωσιακά επίπεδα επιδόσεων αντάξια μιας Bentley και προσθέτοντας, ταυτόχρονα, την εξαιρετικά γαλήνια εμπειρία οδήγησης. Δημιουργήθηκε για να βελτιώσει τη σύγχρονη ζωή και αποτελεί το πρώτο πολυτελές υβριδικό όχημα στον κόσμο. Για να μάθετε περισσότερα, επικοινωνήστε μαζί μας στο τηλέφωνο +30 210 61 79 742-743.
Συναρπαστική σχεδίαση
Η Bentayga Hybrid μοιράζεται τις ίδιες κομψές γραμμές, τις ρευστές καμπύλες και τις συνεχόμενες επιφάνειες του εξελιγμένου εξωτερικού μέρους της με τα υπόλοιπα μέλη της οικογένειας Bentayga, ενώ έχουν προστεθεί διακριτικά σήματα Hybrid και βαμμένοι τροχοί κράματος αλουμινίου διάστασης 21" με πέντε διπλές ακτίνες που τραβούν τα βλέμματα.
Το εσωτερικό εξασφαλίζει μια όαση ηρεμίας, χάρη στα εξαιρετικά άνετα καθίσματα με αυλακώσεις, στο ευχάριστα θελκτικό φινίρισμα με χάραξη σε μορφή διαμαντιού στα χειριστήρια για τον οδηγό και στα οκτώ επίπεδα ηχητικής μόνωσης που βελτιώνουν την ευχάριστη ησυχία κατά την απόλυτα ηλεκτρική λειτουργία.
Ήρεμες επιδόσεις
Η Bentayga Hybrid επιτυγχάνει συναρπαστικές επιδόσεις. Ο κορυφαίος στην κατηγορία κινητήρας V6 λειτουργεί αρμονικά σε συνδυασμό με τον ηλεκτροκινητήρα για να παραχθεί η εντυπωσιακά υψηλή ροπή των 700 Nm, επιτρέποντας στο αυτοκίνητο να φτάσει στα 100 χλμ./ώρα από στάση σε 5,5 δευτερόλεπτα (0 έως 60 μ./ώρα σε 5,2 δευτερόλεπτα), μέχρι την τελική ταχύτητα των 254 χλμ./ώρα (158 μ./ώρα).
Η Bentley προσπαθεί πάντοτε να ξεπερνάει τα όρια των επιδόσεων και, τώρα, η Bentayga Hybrid προσθέτει ένα νέο κριτήριο με το οποίο μπορεί να μετράται η απόδοση: τη γαλήνη. Η εξαιρετική ησυχία κατά την κατάσταση ηλεκτρικής λειτουργίας EV Drive, σε συνδυασμό με την ικανοποίηση του να πετυχαίνει τις χαμηλότερες εκπομπές CO2 από όλη τη σειρά της Bentayga, φέρνει μια ασύγκριτη αίσθηση ηρεμίας σε κάθε διαδρομή σας.
Η Bentayga Hybrid χρησιμοποιεί έξυπνη τεχνολογία ώστε να χρησιμοποιείται κάθε στιγμή η πιο κατάλληλη κατάσταση λειτουργίας: Hybrid (Υβριδική), Hold (Διατήρηση) ή EV Drive (Πλήρως ηλεκτρική). Σε αυτήν την τεχνολογία περιλαμβάνεται η έξυπνη πλοήγηση, που συνεργάζεται με το σύστημα πλοήγησης του αυτοκινήτου για εξοικονόμηση του φορτίου της μπαταρίας για τις αστικές περιοχές.
Μια σειρά από online υπηρεσίες, η πρόσβαση στις οποίες γίνεται μέσα από την εφαρμογή My Bentley*, χρησιμοποιούν ενιαία συνδεσιμότητα για βελτίωση της εμπειρίας υβριδικής λειτουργίας. Για παράδειγμα, μπορείτε να αρχίσετε τη φόρτιση του SUV σας απομακρυσμένα και να βρείτε σταθμούς φόρτισης κοντά στον προορισμό σας, τους οποίους μπορείτε έπειτα να στείλετε απευθείας στο σύστημα πλοήγησης.
Αν θέλετε να μάθετε περισσότερα για την εφαρμογή My Bentley, επικοινωνήστε μαζί μας.
Απεριόριστη εξατομίκευση
Χάρη στην ουσιαστικά απεριόριστη γκάμα χρωμάτων, δερμάτων και ξύλινων επενδύσεων, μπορείτε να δημιουργήσετε το δικό σας ιδανικό SUV. Εκτός από τα εφτά διαθέσιμα βασικά χρώματα βαφής και τα πέντε διαθέσιμα βασικά χρώματα για τα δέρματα, μπορείτε προαιρετικά να επιλέξετε από την πλήρη γκάμα που περιλαμβάνει περίπου 100 χρώματα βαφής και 15 χρώματα δερμάτων. Για να ανακαλύψετε τις δυνατότητες, αξιοποιήστε το εργαλείο διαμόρφωσης της Bentley.
Μια γκάμα από προαιρετικές συλλογές στοιχείων με επιπλέον χρέωση θα σας βοηθήσει να αξιοποιήσετε στο έπακρο τη δική σας Bentayga Hybrid. Η Συλλογή στοιχείων για την Πόλη περιλαμβάνει επιλεγμένα χαρακτηριστικά που σας βοηθούν στην περιήγηση στο αστικό περιβάλλον, ενώ η Συλλογή στοιχείων Στυλ Mulliner προσθέτει στην καμπίνα εκλεπτυσμένες σχεδιαστικές λεπτομέρειες που ενισχύουν ακόμα περισσότερο την αίσθηση της γαλήνης.
Αν θέλετε να κάνετε την δική σας Bentayga Hybrid πραγματικά μοναδική, μπορείτε επίσης να εξερευνήσετε την υπηρεσία εξατομίκευσης κατά παραγγελία, που διατίθεται από το τμήμα της Mulliner που αναλαμβάνει την υλοποίηση αιτημάτων σε προσωπικό επίπεδο.
Για να ανακαλύψετε περισσότερα σχετικά με το πρώτο πολυτελές SUV στον κόσμο, επικοινωνήστε μαζί μας σήμερα.
*Οι υπηρεσίες My Bentley δεν είναι διαθέσιμες σε όλες τις αγορές. Η εφαρμογή My Bentley θα αρχίσει να είναι διαθέσιμη τον Φεβρουάριο του 2019, επικοινωνήστε με τον τοπικό Αντιπρόσωπο της Bentley για περισσότερες λεπτομέρειες.
Ισχύς (συνδυαστική)
Ισχύς (βενζινοκινητήρας)
Ισχύς (e-Drive)
Ροπή (συνδυαστική)
Ροπή (βενζινοκινητήρας)
Ροπή (e-Drive)
Βενζινοκινητήρας και ηλεκτροκίνηση
Τελική ταχύτητα (συνδυαστική)
Τελική ταχύτητα (ηλεκτροκίνηση μόνο)
Πλάτος αμαξώματος
Νέος ευρωπαϊκός κύκλος οδήγησης (NEDC):
Συνδυασμένος κύκλος, με στάθμιση
Εκπομπές CO₂ (Συνδυασμένος κύκλος, με στάθμιση)
Αυτονομία με ηλεκτροκίνηση
Αυτονομία σε συνδυασμένο κύκλο
Παγκόσμιος εναρμονισμένος κύκλος δοκιμής για ελαφρά οχήματα (WLTP):
Χαμηλή μέση ταχύτητα
Μέτρια μέση ταχύτητα
Υψηλή μέση ταχύτητα
Εξαιρετικά υψηλή μέση ταχύτητα
Συνδυαστικός κύκλος
Συνδυασμένος κύκλος, CO₂ με στάθμιση
Κατανάλωση ενέργειας με στάθμιση
Ισοδύναμη αυτονομία αποκλειστικά με ηλεκτροκίνηση
Ισοδύναμη αυτονομία αποκλειστικά με ηλεκτροκίνηση (πόλη)